Muu päätös 4430/2016 - Korkein hallinto-oikeus
Etusivu » Päätöksiä » Muita päätöksiä » Muupaatos » Muu päätös 4430/2016
Antopäivä: 21.10.2016
Taltionumero: 4430
Diaarinumero: 454/3/15
Valittajat	As. Oy, Tampere
RK, Tampere
Hämeenlinnan hallinto-oikeus 16.1.2015 nro 15/0028/3
Tampereen kaupunginhallitus on 30.9.2013 tekemällään päätöksellä § 448 päättänyt muun muassa hyväksyä Tampereen Rantatunnelin allianssin toteutusvaiheen sopimuksen luonnoksen (TAS) ja todeta, että toteutusvaiheen sopimus (TAS) allekirjoitetaan 4.10.2013, jolloin sopimuksen mukainen allianssin kehitysvaihe päättyy ja toteutusvaihe alkaa.
As. Oy, EA ja RK ovat yhteisessä oikaisuvaatimuksessaan vaatineet, että päätöksen täytäntöönpano keskeytetään ja asia palautetaan uudelleen valmisteltavaksi, jotta voidaan varmistaa, että hankkeen valmistelussa on otettu huomioon Euroopan parlamentin ja neuvoston direktiivin 2004/54/EY (tunnelidirektiivi) mukaiset turvallisuusvaatimukset.
Tampereen kaupunginhallitus on 25.11.2013 tekemällään päätöksellä § 527 hylännyt edellä mainitun oikaisuvaatimuksen.
Kaupunginhallitus on lausunut päätöksensä perusteluina, että toteutusvaiheen allianssisopimuksella on sovittu valtatie 12 Tampereen tunneli -tienparannushankkeen rakentamisesta päätöksen liitteenä olevan hankesuunnitelman mukaisesti. Hankesuunnitelma kuvaa kattavasti, miten hanke on tarkoitus toteuttaa. Hankesuunnitelman kohdassa 3.1 mainitaan, että hanke käsittää valtatien 12 parantamisen sitä koskevan tiesuunnitelman mukaisesti. Tiesuunnitelmaa laadittaessa on otettu huomioon tunnelidirektiivin (2004/54/EY) vaatimukset, vaikka valtatie 12 ei kuulu Euroopan laajuiseen (TERN) verkkoon, jota tunnelidirektiivi koskee. Tiesuunnitelma on hyväksytty Liikenneviraston 21.10.2013 tekemällä päätöksellä, ja se perustuu lainvoimaiseen yleissuunnitelmaan ja on lainvoimaisten asemakaavojen 8156, 8305 ja 8306 mukainen.
As. Oy, EA ja RK ovat Hämeenlinnan hallinto-oikeudelle toimittamassaan yhteisessä valituksessa vaatineet, että kaupunginhallituksen päätökset kumotaan ja asia palautetaan uudelleen valmisteltavaksi. Lisäksi valittajat ovat vaatineet päätösten täytäntöönpanon keskeyttämistä, kunnes asia on ratkaistu. Valittajat ovat vielä vaatineet, että hallinto-oikeuden on toimitettava asiassa katselmus tunnelin rakenteen ja siihen liittyvien turvallisuustekijöiden selvittämiseksi.
Vaatimustensa tueksi valittajat ovat esittäneet muun ohella, että kaupunginhallituksen päätöksellään hyväksymä sopimus on virheellisesti ja puutteellisesti valmisteltu. Asiaan liittyy rakenteellinen jääviysongelma, koska Liikennevirasto toimii sekä valvovana viranomaisena että sopimuspuolena. Nyt hyväksytystä sopimuksesta ei ilmene, millä perusteella sen on katsottu täyttävän tunnelidirektiivin mukaiset vaatimukset. Nykyinen Rantaväylä on tieopasteiden mukaan osa valtateitä nrot 3, 11 ja 12. Nämä tiet ovat valtakunnallisesti tärkeitä ja samalla osa direktiivissä tarkoitettua Euroopan laajuista tieverkkoa. Suunnitellun tunnelin pitkittäiskaltevuus ylittää direktiivin edellyttämän kolmen prosentin pitkittäiskaltevuutta koskevan enimmäisrajan, josta aiheutuu turvallisuusongelmia erityisesti talvisin. Tämä pitää ottaa suunnittelussa huomioon ja toteuttaa direktiivin edellyttämät turvallisuuden tehostamistoimenpiteet. Direktiivin mukaan kysymyksessä olevassa tunnelissa tulisi olla neljä varauloskäyntiä ja kaksi pysähtymispaikkaa. Myös varakävelytiet ja hätäkaistat pitäisi järjestää. Suunnitelmissa ei ole riittävästi varauduttu mahdollisiin tulipaloihin, esimerkiksi savunpoistoon liittyy ongelmia. Ilmanvaihdon toimivuudestakaan ei ole tehty kunnollisia laskelmia. Myöskään hankkeen rahoitusta ei ole direktiivin edellyttämällä tavalla riittävästi varmistettu etukäteen.
Hämeenlinnan hallinto-oikeus on 11.3.2014 antamallaan välipäätöksellä numero 14/0176/3 hylännyt As. Oy:n, EA:n ja RK:n yhteisen vaatimuksen kaupunginhallituksen 30.9.2013 ja 25.11.2013 tekemien päätösten täytäntöönpanon keskeyttämisestä.
Hallinto-oikeus on valituksenalaisella päätöksellään hylännyt valittajien vaatimuksen katselmuksen toimittamisesta sekä valituksen kaupunginhallituksen päätöksestä.
Hallinto-oikeus on lausunut päätöksensä perusteluina täällä kysymyksessä olevalta osalta seuraavan.
Asian laatu ja jäljempänä ilmenevät pääasiaratkaisun perusteet huomioon ottaen katselmuksen toimittaminen ei ole tarpeen asian selvittämiseksi.
Kaupunginhallituksen päätöksen lainmukaisuus
Kaupunginhallitus on 30.9.2013 (488 §, oikeastaan § 448) päättänyt hyväksyä Liikenneviraston Tampereen kaupungin puolesta tilaajaosapuolena ja Lemminkäinen Infra Oy:n, A-Insinöörit Suunnittelu Oy:n ja Saanio & Riekkola Oy:n palveluntuottajina tekemän toteutusvaiheen allianssisopimuksen. Sopimus sisältää 23 pääkohtaa, joissa on sovittu muun muassa hankkeen hallinnosta ja johdosta, hankkeen resursseista, töiden suorittamisesta, hankkeen toteutusvaiheesta, hankkeen tavoitekustannuksista ja maksuista palveluntuottajille, laajuuden muutoksista ja tavoitteiden asettamisesta, vakuuksista, vakuutuksista ja immateriaalioikeuksista, irtisanomisedellytyksistä, osapuolten laiminlyöntien ja virheiden seurauksista, erimielisyyksien ratkaisemisesta sekä muista ehdoista.
Kaupunginhallitus on toimittanut hallinto-oikeudelle Euroopan komission liikenteen ja liikkumisen pääosaston liikenneturvallisuusyksikön yksikönpäällikön antaman vastauksen komissiolle valtatie 12:n tunnelihankkeesta tehtyyn kanteluun. Kanteluun annetun vastauksen mukaan Tampereelle suunniteltu valtatien 12 kaupunkitunneli jää direktiivin 2004/54/EY soveltamisalan ulkopuolelle, koska se kuuluu Suomen kansalliseen tieverkkoon. Valtatie 12 ei ole osa Euroopan laajuista tieverkkoa sellaisena kuin se on määritelty päätöksessä 1692/96/EY eikä se myöskään kuulu 21.12.2013 voimaan tulleen asetuksen (EU) N:o 1315/2013 soveltamisalaan.
Edellä mainitussa Euroopan komission kanteluratkaisussa mainituin perustein Rantatunnelihanke ei kuulu Euroopan neuvoston ja parlamentin direktiivin 2004/54/EY soveltamisalaan. Sitä, täyttävätkö tunnelihankkeessa valitut rakenteelliset ja muut ratkaisut säädetyt turvallisuusmääräykset, ei ole sitovasti ratkaistu valituksenalaisella sopimuksen hyväksymistä koskevalla päätöksellä, vaan se ratkaistaan erikseen muussa järjestyksessä. Kaupunginhallituksen päätöksellä ei ole myöskään ratkaistu sitä, vastaako Liikennevirasto hankkeessa rakennuttajan tehtävistä. Liikenneviraston asema hankkeen rakennuttajana perustuu kaupunginvaltuuston aikaisemmin tekemiin päätöksiin, joihin on voinut hakea kuntalaissa säädetyssä järjestyksessä erikseen muutosta kunnallisvalituksella. Kaupunginhallitus on sille kuuluvan harkintavallan nojalla ja rajoissa voinut hyväksyä Tampereen Rantatunnelin allianssin toteutusvaiheen sopimuksen. Kaupunginhallituksen päätös ei ole valituksessa esitetyillä perusteilla lainvastainen.
As. Oy, EA ja RK ovat yhteisessä valituksessaan vaatineet, että Hämeenlinnan hallinto-oikeuden päätös sekä Tampereen kaupunginhallituksen päätökset 30.9.2013 § 448 ja 25.11.2013 § 527 kumotaan ja asia palautetaan uuteen valmisteluun. Lisäksi valittajat ovat vaatineet, että kaupunginhallituksen päätöksen 30.9.2013 § 448 täytäntöönpano keskeytetään. Valittajat ovat vielä vaatineet, että asiassa toimitetaan katselmus.
Valittajat ovat vaatimustensa tueksi uudistaneet asiassa aiemmin esittämänsä ja lisäksi esittäneet muun ohella seuraavaa:
Hallinto-oikeuden päätös on perusteiltaan virheellinen ja lainvastainen. Hallinto-oikeus on ratkaissut asian erääseen kanteluun annettuun vastaukseen nojautuen. Näin sen ei ole tarvinnut perehtyä niihin moniin vakaviin puutteisiin ja suoranaisiin virheisiin, joita hankkeeseen liittyy. Kanteluun annettu vastaus osoittaa, että olennaista ei ole kysymys TERN-verkosta vaan siitä, miten tunneliturvallisuus voidaan varmistaa asianmukaisella toiminnalla. Sopimusasiakirjoista ei ilmene, millä tavalla niin sanotun tunnelidirektiivin 2004/54/EY taikka Tiehallinnon määräyksen 31.12.2007 (16046/2007/30/1) vaatimukset on katsottu tulleen täytetyiksi.
Päättäessään allekirjoittaa sopimuksen kaupunki on ylittänyt toimivaltansa, koska sopimus johtaa laittomaan lopputulokseen ja kaupunki on sitoutunut maksamaan laitonta tunnelihanketta. Tätä hallinto-oikeus ei ole tarjotusta laajasta näytöstä huolimatta katsonut selvitetyksi.
Oleellista asiantilan oikaisemiseksi on valmistella asia kokonaan uudelleen ja ottaa huomioon tunnelidirektiivin vaatimukset ja niitä osittain täydentävä Tiehallinnon 31.12.2007 antama määräys. Vasta sen jälkeen voidaan harkita tunnelin rakentamisen oikeita edellytyksiä.
Tampereen kaupunki on selityksessään vaatinut, että valitus ja vaatimukset täytäntöönpanon keskeyttämisestä ja katselmuksen toimittamisesta hylätään.
Kaupunki on uudistanut asiassa aiemmin lausumansa. Kaupunginhallituksen päätös ei ole syntynyt virheellisessä järjestyksessä. Kaupunginhallitus ei ole ylittänyt toimivaltaansa eikä päätös muutoinkaan ole lainvastainen. Hallinto-oikeuden päätös on oikea.
Tunnelidirektiiviä 2004/54/EY on sovellettava Euroopan laajuisen tieverkon yli 500 metrin pituisiin tietunneleihin. Vaikka valtatie 12 Tampereen Rantaväylä ei ole osa Euroopan laajuista tieverkkoa, tunnelihanke on suunniteltu, ja se toteutetaan tunnelidirektiiviä noudattaen. Tunnelidirektiivin huomioiminen tässä hankkeessa perustuu Tiehallinnon ohjeisiin ja määräyksiin.
Liikenneviraston asema hankkeessa perustuu Tampereen kaupunginvaltuuston aiempiin lainvoimaisiin päätöksiin, ei valituksenalaiseen kaupunginhallituksen päätökseen.
As. Oy, EA ja RK ovat antaneet yhteisen vastaselityksen.
3. Lausuminen Tampereen kaupunginhallituksen 30.9.2013 tekemän päätöksen § 448 täytäntöönpanon kieltämistä koskevasta vaatimuksesta raukeaa.
Hallintolainkäyttölain 41 §:n mukaan asian selvittämiseksi voidaan toimittaa katselmus. Kun otetaan huomioon perusteet, joiden vuoksi valittajat ovat pyytäneet katselmuksen toimittamista, sekä asiakirjoista saatava selvitys, katselmuksen toimittaminen ei ole asian selvittämiseksi tarpeen.
3. Vaatimus täytäntöönpanon kieltämisestä
Asian ovat ratkaisseet presidentti Pekka Vihervuori sekä hallintoneuvokset Matti Halén, Alice Guimaraes-Purokoski, Outi Suviranta ja Anne Nenonen. Asian esittelijä Riitta Hämäläinen.


Tappara.co säännöt ja UKK
Tässä artikkelissa käydään läpi Tappara-co -yhteisöpalvelun säännöt, jota käyttäjät sitoutuvat noudattamaan. Sääntörikkomuksista seuraa huomautus, pelikielto tai toistuvissa ja/tai vakavissa tapauksissa käyttäjätunnuksien sulkeminen.
Ylläpitäjät ja Valvojat vastaavat kurinpidollisista toimista. Jokainen palstan jäsen voi suorittaa järjestyksen valvontaa ilmoittamalla sääntörikkomuksista tai epäsuotuisasta käytöksestä käyttämällä Liputa -toimintoa.
Tämän sivun pohjalta, sääntöjen alapuolelta, löydät joukon usein kysyttyjä kysymyksiä liittyen Tappara.co -palstan käyttöön.
§0. Nyrkkisääntö
§2. Hyvät tavat ja netiketti
Lakien lisäksi palstalla tulee noudattaa yleisiä hyviä tapoja ja käyttäytyä asiallisesti. Tahallinen, hyvän maun rikkova provosointi, ns. trollaus sekä keskustelun häiriköinti on kielletty.
Viestiä on mahdollista muokata jälkikäteen, jos huomaat tehneesi kirjotusvirheen tai haluat vielä parantaa tekstiäsi.
§9. Kuvien käyttö
Kuvien lisääminen on mahdollista joko lähettämällä se liitetiedostoksi, tai kopioimalla linkki Imgur-kuvapalveluun.
Käyttäjä on itse laillisessa vastuussa kuvan tekijänoikeuksien noudattamisesta.
Jos lähetät kuvan liitetiedostoksi, varmistu sen asianmukaisesta resoluutiosta ja optimaalisesta kuvaformaatista/tiedostokoosta. Korkean tarkkuudet PNG-kuvat ovat huomattavan isoja tiedostoja, jotka lisäävät suoraan palvelun ylläpitokustannuksia.
§10. Video-streamit, eli suoratoistovideot
§14 Palstan ominaisuuksien tahallinen väärinkäyttö
§16. Kehityskeskustelu ja palaute
Kaikki palaute koskien palstan toimintaa, ylläpitoa, valvojia, tai kulttuuria tulee antaa avaamalla uusi ketju Yhteisöprojekti-alueelle. Tappara.co on pyritty toteuttamaan ja pyritään kehittämään yhteisöltä yhteisölle-periaatteella.
Kaikki palaute on tervetullutta. Toteuttamiskelpoisista ideoista yleensä äänestetään.
Kaikilla jäsenillä on mahdollisuus osallistua palstan kehitykseen, valvontaan ja jopa ylläpitoon, jos tekniset ja henkiset kompetenssit katsotaan riittäviksi. Lopullisen päätöksen tekee palstan sen hetkinen henkilöstö.
##Usein Kysytyt Kysymykset (UKK)
Kysymyksiä vastauksia asioista jotka ovat nousseet toistuvasti esille.
Mikä on Discourse?
Miksi Discourse ja mikä se on? Yhteisö
Tervetuloa Tappara.co yhteisöpalvelun käyttäjäksi! Tämä artikkeli kuvaa lyhyesti Discourse-yhteisöalustan eroja perinteisiin keskustelufoorumeihin ja erityisesti Simple Machines Forum:iin (SMF), jota käytimme menestyksekkäästi 10 vuotta Tappara.info palstalla. Tämä kirjoitus on tarkoitettu ohjeeksi kaikille uusile käyttäjille joille Discourse ei ole tuttu ja erityisesti niille jotka siirtyvät tänne Tappara.info:sta. Mikä on Discourse Discourse on verrattain uusi, vuonna 2013 perustettu verkko…
Miksi en pysty laittaman haluamaani erikoismerkkiä tai ääkköstä käyttäjätunnukseeni?
Tappara.co identiteettisi rakentuu kahdesta osasta:
Käyttäjätunnus (esim. @ljpp)
Nimi (esim. Ylläpitäjä)
Molemmat näkyvät muille kirjoittajille. Nimi voi olla oikea nimesi, tai haluamasi nimimerkki. Käytätjätunnus on teknisistä syistä rajoitettu vain perusmerkistöön. Rekisteröitymisen jälkeen sinulla on 7 päivää aikaa muokata käyttäjätunnustasi haluamaasi muotoon.
Miksi en pystynyt käyttämään Luukku.com sähköpostiani rekisteröityessä?
Luukku.com aiheutti yli 90% Tappara.infon sähköpostien toimitusongelmista. Nyt tähän osattiin varautua etukäteen estämällä se.
Miten poistan kiinnitetyt (pinned) viestit näkymästäni?
Luettuasi viestin voit piilottaa sen painamalla nastan kuvaketta.
Miten teen viestiini linkin?
Kirjoita linkin sisällöstä mahdollisimman hyvin kertova kuvaus
Valitse eli maalaa se
Klikkaa tekstieditorista ketjun kuvaketta (neljäs vasemmalta), aseta linkin url-osoite siihen ja paina OK
Linkki on valmis. Viestissäsi käyttämien linkkien url-osoitteet asettuvat aina linkin perään (sulkeisiin) ja linkin kuvaus [hakasulkeisiin].
Miten lisään kuvan kirjoitukseeni?
Lataat kuvan Imgur palveluun ja kopioit linkin kuvaan teksiin haluamallesi paikalle. Imgur on ilmainen, eikä vaadi rekisteröitymistä.
Käytät editorin Lähetä-toimintoa (CTRL+G)
Palstalla on asiaton viesti. Mitä voin tehdä?
Käytä liputustoimintoa (lipun kuvake viestin alla) ilmoittaaksesi viesti Valvojille ja Ylläpitäjille. Näin tulee toimia jos viesti on laiton, asiaton, loukkaava, sääntöjen vastainen, palstalle kuulumaton mainos (spam) jne. Viestien liputus kerää itsellesi luottamuspisteitä ja toisalta vähentää niitä liputetuksi tulleelta.
Miten saan palstalta pois osoittavat “http://”-linkit aukeamaan uuteen selainikkunaan tai -välilehteen?
Asetus on vaihdettavissa käyttäjäprofiilisi asetuksista.
Miten piilotan jonkun keskustelualueen Tuoreimmat-näkymästäni?
Alueiden seuranta-asetuksia on mahdollista vaihtaa oikealla ylhäällä olevasta valikosta. Katso esimerkki täältä.
Miten luon äänestyksen?
Ohjeet ja malliesimerkit löydät täältä.